मोदी लहर से मोदी कहर तक…
भारतीय जनता पार्टी के चेहरा कहे जाने वाले और आम चुनाव और विधानसभा में उनके नाम पर खूब वोट बटोरने के बाद उन्हीं की पार्टी के मंत्री अब कह रहे हैं कि इस बात की अब कोई गारंटी नहीं कि उनके नाम से हमें वोट मिल जाए।
ऐसा लग रहा है कि हर चुनाव में “मोदी लहर” का दावा करने वाली भाजपा और उसके नेता व देश के प्रधानमंत्री नरेंद्र मोदी की लोकप्रियता देश में चल रहे किसान आंदोलन ने मटियामेट कर दी है।
आपको बता दें कि केंद्रीय मंत्री राव इंद्रजीत सिंह ने पार्टी की आंतरिक बैठक में कुछ ऐसा कह दिया जिससे यह अंदाज़ा लगाया जा सकता है कि किसान आंदोलन ने वाकई में हरियाणा, पंजाब और पश्चिमी उत्तर प्रदेश में भाजपा की राजनीति को क्षति पहुँचाई है। उन्होंने अपने बयान में कहा, “नरेंद्र मोदी का आशीर्वाद हम पर है... लेकिन इस बात की कोई गारंटी नहीं है कि उनके नाम से ही हमें वोट मिलेगा। यह हमारा इरादा होगा कि लोग मोदी के नाम पर मतदान करें, लेकिन यह भाजपा कार्यकर्ताओं पर निर्भर करता है, जो जमीनी स्तर पर हैं कि वे यह सुनिश्चित करें कि वोट हमारे पक्ष में डाले जाएं।'' इस बयान का वीडियो सोशल मीडिया पर खूब वायरल हो रहा है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva